ПРЭСАВЫ РЭЛІЗ – КАЛЯДЗЕЯ

     Менскі духавік-авангардыст Віктар Сямашка прэзэнтуе адзін найбольш удалых запісаў, зробленых ім у фармаце калектыўнае імправізацыі. Зьмесьцівам альбома “Калядзея” стаў канцэрт, што адбыўся ў музэі Максіма Багдановіча перад самымі Калядамі – 23 сьнежня 2014 г.  
     Гэтым разам кумпанію Віктару склалі 9 музыкаў. У іх ліку апынуліся сталы партнэр – кантрабасіст Эрык Арлоў-Шымкус (Vuraj), удзельнікі імправізатарскай фармацыі Masque Nuar, фольк-дуэт Паўла й Ганны Сілівончыкаў, хэпі-драмэрка Ўладзіслава Хаўратовіч, кампазытар Максім Іўкін (“Балцкі Субстрат”). У якасьці дэкляматараў у імпрэзе былі задзейнічаныя Міхал Бараноўскі (“Нельга Забыць”) й Васіль Панкратаў (It-Loops). 
     Віктар Сямашка зазначае: “Адметнасьцю гэтага рэлізу ад нашай кумпаніі стаў значны мэлядэклямацыйны складнік. Увогуле, чытаньне тэкстаў пад музыку я лічу адным з галоўных трэндаў мінулага году ў беларускай музыцы. У дадзеным выпадку вершы Багдановіча гучаць ня толькі зь нетрадыцыйным суправаджэньнем, але й месцамі з наўмысна пераблытанымі радкамі. Ёсьць і некалькі маіх сьвежых вершаў. Напрыклад, “У дым і шэрань” – прысьвячэньне падзеям у Данбасе”.
     Завяршае альбом “Калядзея” аднайменны 40-хвілінны вопус, дзе граюць адначасова ўсе запрошаныя музыкі. 

ТРЭКЛІСТ
1. Чужая старана 
2. Готліб 
3. Зьмяіны цар
4. У Вільні 
5. Ткачыхі С.
6. Ціха (ч.I)
7. Ціха (ч.II)
8. Хто ты?
9. У дым і шэрань
10. Як стаць філёзафам, местачкоўцам, сьвятым
11. Калядзея 

Тэксты: народныя (1, 11), Максім Багдановіч (3 – 7), Віктар Сямашка (8 – 10).

Музыка: Віктар Сямашка – голас (5, 8 – 10), духавыя (1 – 4, 6 – 11), пэркусія (2 – 4, 6, 7, 11), монатрон (11);
Васіль Панкратаў – голас (6, 7), пэркусія (1, 10, 11), патэфон (11), монатрон (2, 11);
Эрык Арлоў-Шымкус – кантрабас (2, 4, 6, 7, 8 – 11);
Дзяніс 'Сінія Горы' – гітара (8 – 11), пэркусія (11);
Максім Іўкін – голас (4, 11), мэлёдыка (10, 11), пэркусія (11);
Уладзіслава Хаўратовіч – хэпі-драм (1, 6, 7, 11);
Фрыд Самотны – саксафон (1, 11), пэркусія (11);
Павал Сілівончык – голас (1, 11);
Ганна Сілівончык – голас (1, 11);
Міхал Бараноўскі – голас, агульны гук (1 – 11).

Жывапіс – Ота Яначак 
(рэпрадукцыі з кнігі "Ota Janecek", © PRESSFOTO – PRAHA 1973).